UMFCD a primit distincția: „Excelență în resurse umane în cercetare/HR Excellence in research award” din partea Comisiei Europene

La data de 4 Iunie 2024, UMFCD a primit distincția: „Excelență în resurse umane în cercetare”, acordată de Comisia Europeană instituțiilor de învățământ superior, instituțiilor de cercetare și dezvoltare care respectă principiile reliefate în Carta Europeană a Cercetătorilor și în Codul de conduită pentru recrutarea cercetătorilor, creând astfel condiții de muncă favorabile și un mod de recrutare transparent pentru cercetători.  Aceste principii sunt în concordanță cu politica universității noastre de atragere a cercetătorilor, de participare activă la Spațiul European de Cercetare și de creștere a vizibilității internaționale.

Diploma HRS4R garantează un tratament egal al cercetătorilor în toate instituțiile europene și facilitează accesul la fondurile europene de cercetare, reflectând astfel angajamentul UMFCD de a îmbunătății continuu politica de management a resurselor umane, în vederea dezvoltării unei culturi a cercetării de calitate și de succes.

Articolul UMFCD a primit distincția: „Excelență în resurse umane în cercetare/HR Excellence in research award” din partea Comisiei Europene apare prima dată în umfcd.